'- Nom de l'organització o centre educatiu: Too Good To Go
- Descripció de l'actuació:

Més d’un terç de tot el menjar que es produeix a l’any al món es
desaprofita. A Catalunya la xifra ascendeix a 260.000 tones de
menjar desaprofitat. Aquest és un greu problema que afecta a
l'economia, al medi ambient i a la societat, i que l'ONU ha
reconegut com a part dels seus Objetivos de Desarrollo Sostenible
(ODS) establint així l’objectiu 12.3, que consisteix en reduir a
la meitat el malbaratament d'aliments per 2030 amb la finalitat
“d'aconseguir un futur millor i més sostenible per a tots”.

Too Good To Go és un moviment que lluita contra el malbaratament
alimentari la visió del qual és un planeta on no es llenci el
menjar. En un context protagonitzat per una pandemia mundial vam
ser més conscients que mai en la importància de sumar esforços
per marcar el camí de futur que volem crear. És per això, que el
setembre de 2020 vam decidir llançar la iniciativa “Marcas Waste
Warrior ( https://toogoodtogo.es/es/campaign/commitment )”, una
comunitat de grans marques compromeses amb les quals unim forces
per prendre acció contra el malbaratament d'aliments. Durant el
darrer any 2021 aquesta comunitat ,de la mà de Too Good To Go, ha
dut a terme accions, iniciatives i projectes per fer front al
malbaratament alimentari.

Essent molt conscients dels riscos que la crisi sanitaria va
posar en evidència, concretament els efectes negatius del
distanciament social sobre l’actuació col·lectiva i la cohesió
comunitària identificat a la declaració del Consell Ciutadà per
la Sostenibilitat, vam sentir la necessitat d’actuar creant doncs
una comunitat compromesa i incentivant així un sentiment de
pertinença i solidaritat per un objectiu comú: la lluita conjunta
contra el malbaratament alimentari.

El punt de partida de la iniciativa va ser la signatura de la
declaració “Per un planeta sense malbaratament alimentari”
mitjançant la qual les marques, al signar, reafirmaven el seu
compromís de lluita contra el malbaratament alimentari a través
de 4 punts:

* Inspirar i sensibilitzar sobre el problema del malbaratament
alimentari i les seves causes, mitjançant accions de comunicació
externa a través dels canals de les marques per tal d’arribar a
la seva audiència.
* Formar i empoderar per aconseguir combatre el malbaratament
alimentari de forma integral en la companyia, proveint espais
d’informació sobre el problema i acompanyament a les
treballadores per promoure uns hàbits de reducció del
malbaratament.
* Prendre acció per evitar el malbaratament de forma directa i
tangible, amb iniciatives mesurables i escalables.
* Sumar esforços per multiplicar l'impacte, teixint sinergies
entre actors clau del sector de l’alimentació i així poder fer
front conjuntament al repte que suposa el malbaratament
alimentari i les seves conseqüències.

La comunitat de Marcas Waste Warrior pretén crear un moviment
basat en el compromís d'importants marques que fan front al
malbaratament d'aliments, consolidat sota un marc de relacions
que les converteix en prescriptores d'aquesta lluita. Un dels
reptes és donar visibilitat a les accions que estan desenvolupant
per combatre el malbaratament i que de vegades passen
desapercebudes per al conjunt de la societat, però també
establint unes línies de treball que permetin asegurar un treball
a curt i llarg termini. D’aquesta manera, no només es fa visible
el problema del malbaratament alimentari i es crea consciència
sinó que grans marques relacionades amb el sector de
l’alimentació i el consum es converteixen en ambaixadores i
serveixen d'inspiració per a altres empreses que vulguin unir-se,
pels consumidors i altres grups d’interès que convergeixen amb
aquestes empreses i, d’aquesta manera, es multiplica l'impacte
positiu generant un cercle virtuós de red.

Són 19 les marques que formen part d'aquesta comunitat: Danone,
Alcampo, Carrefour, Unilever, Oxfam Intermón, Accor, Masymas,
Sodexo, Heura, Unilever, Capsa Food, Serunión, Edenred, Bimbo,
Jealsa, Grupo Bel, Imagin, Liquats Vegetals, Quién es el jefe i
Taisi.

Totes elles han signat la declaració per combatre aquesta
problemàtica i, d’aquesta manera, no només han posat en valor
moltes de les bones pràctiques que ja treballen per reduir el
malbaratament alimentari, sinó que també han reforçat unes línies
de treball conjunt contra el malbaratament alimentari de la mà de
Too Good To Go.

- Calendari execució: Setembre 2020 - Actualitat
- Pàgina web: www.toogoodtogo.es/marcaswastewarrior
- Dades de contacte:

Marianne Costa
Departament de Comunicació - Projectes de concienciació
Too Good To Go
mcosta@toogoodtogo.es